เมื่อวันที่ 2 สิงหาคม พ.ศ. 2562 ระเบิดขนาดเล็กจำนวนมากได้จุดชนวนระเบิดกว่าห้าแห่งทั่วทั้งกรุงเทพมหานครและปริมณฑล สถานที่เกิดเหตุ ได้แก่ สถานีช่องนนทรี ใกล้กับคิง เพาเวอร์ มหานคร, ย่านพระราม 9, ศูนย์ราชการกรุงเทพมหานคร, กองบัญชาการกองทัพไทย และภายในร้านมินิโซสยามสแควร์ การระเบิดทำให้มีผู้ได้รับบาดเจ็บเจ็ดคน

การสอบสวนเบื้องต้นโดยตำรวจไทยได้รายงานว่าผู้ต้องสงสัยที่ก่อความไม่สงบมีความเกี่ยวข้องกับกลุ่มเดียวกันที่ได้ทำการโจมตีแบบเดียวกันใน พ.ศ. 2559 เหตุระเบิดดังกล่าวเกิดขึ้นใกล้กับช่วงการประชุมสุดยอดอาเซียนที่จัดขึ้นในตัวเมือง

การโจมตี
--------

เมื่อวันที่ 2 สิงหาคม พ.ศ. 2562 เวลา 04:45 น. ตามเวลากรุงเทพ (เวลาสากลเชิงพิกัด+7.00) ได้เกิดเหตุระเบิดเล็กน้อยที่ที่มินิโซสาขาหนึ่ง ซึ่งเป็นร้านขายสินค้าสาธารณูปโภค ในศูนย์การค้าสยามสแควร์ เขตปทุมวัน ซึ่งระเบิดถูกยัดไว้ในตุ๊กตาจากการ์ตูนซีรีส์ 3 หมีจอมป่วน ส่งผลให้ชั้นวางและสินค้าในร้านพังเสียหาย ซึ่งไม่มีใครได้รับบาดเจ็บเนื่องจากร้านยังไม่เปิด กล้องรักษาความปลอดภัยเปิดเผยในภายหลังว่าระเบิดถูกวางโดยชายสวมหน้ากากที่สวมแว่นกันแดดเมื่อวันก่อน โดยร้านยังคงปิดเป็นเวลาสองวันเพื่อซ่อมบำรุงชั้นวางที่เสียหาย

เมื่อเวลา 07:00 น. มีการแจ้งเหตุระเบิดสี่ลูกที่ศูนย์ราชการกรุงเทพมหานครที่สถานีตำรวจท้องที่ ระเบิดสองลูกแรกได้จุดชนวนที่หน้าทางเข้าศูนย์ราชการกรุงเทพมหานคร ตามด้วยระเบิดลูกที่สาม ซึ่งได้ระเบิดที่หน้ากองบัญชาการกองทัพไทย ส่วนระเบิดลูกที่สี่ถูกปลดชนวนโดยเจ้าหน้าที่อีโอดีที่อาคารบี ของศูนย์ราชการกรุงเทพมหานคร และไม่มีรายงานผู้เสียชีวิตหรือได้รับบาดเจ็บ

เมื่อเวลา 08:00 น. ได้มีการจุดชนวนระเบิด 2 ลูกที่หน้าสถานีช่องนนทรี และบริเวณทางเข้าคิง เพาเวอร์ มหานคร ซึ่งตามมาด้วยมีรายงานว่าพบวัตถุต้องสงสัยที่อยู่ด้านหน้าทางเข้ารถไฟฟ้าบีทีเอส ตำรวจท้องที่ได้ทำลายวัตถุระเบิดต้องสงสัยด้วยปืนฉีดน้ำแรงดันสูง โดยมีรายงานผู้บาดเจ็บ 2 ราย และไม่มีรายงานผู้เสียชีวิต

เมื่อเวลา 8:50 น. ระเบิดลูกที่เจ็ดได้จุดชนวนในย่านพระรามเก้า แยก 57/1 ส่งผลให้มีผู้บาดเจ็บ 4 รายและบาดเจ็บสาหัส 2 ราย รวมถึงมีการรายงานเกี่ยวกับอุปกรณ์ระเบิดต้องสงสัยที่เป็นเท็จหลายครั้งหลังจากเกิดเหตุการณ์ 3 ครั้งแรก

ทั้งนี้ การประชุมสุดยอดอาเซียนไม่ได้มีการหยุดชะงัก

การสอบสวน
---------

การสอบสวนเบื้องต้นรายงานโดยสำนักข่าวกรองแห่งชาติซึ่งรายงานว่าการโจมตีครั้งนี้อาจเชื่อมโยงกับการขยายปฏิบัติการโดยกลุ่มผู้ก่อความไม่สงบที่ได้รับการสนับสนุนจากผู้นำฝ่ายค้านของรัฐบาล อย่างไรก็ตาม ผู้บัญชาการตำรวจแห่งชาติ จักรทิพย์ ชัยจินดา ได้แถลงว่าเหตุการณ์นี้เกิดขึ้นจากกลุ่มผู้ก่อความไม่สงบกลุ่มเดียวกันที่ก่อเหตุโจมตีลักษณะเดียวกันในเจ็ดอำเภอภาคใต้เมื่อ พ.ศ. 2559

วัตถุระเบิดที่ตำรวจไทยรายงานเชื่อว่าเป็นระเบิดแบบทำที่บ้านซึ่งมีขนาดเท่าลูกเทนนิส แม้ว่าจะยังไม่ทราบแรงจูงใจของการโจมตีครั้งนี้ แต่ดูเหมือนว่าจะเป็นการโจมตีภาพลักษณ์ของประเทศในขณะที่กรุงเทพมหานครเป็นเจ้าภาพจัดการประชุมสุดยอดอาเซียน ที่ซึ่งผู้นำทางการเมืองจากแต่ละประเทศในเอเชียตะวันออกเฉียงใต้ได้เข้าร่วมการประชุมดังกล่าว ในขณะที่ยังมีตัวแทนของประเทศอื่น ๆ เช่น รัฐมนตรีต่างประเทศของสหราชอาณาจักร, รัฐมนตรีต่างประเทศของสหรัฐ และนักการทูตของจีน

สำนักงานตำรวจแห่งชาติได้สั่งการให้กองบังคับการปราบปราม (CSD) ตรวจสอบการโจมตีที่เกิดขึ้นเมื่อวันที่ 2 สิงหาคมที่ผ่านมา ซึ่งกองบังคับการปราบปรามได้ทำงานร่วมกับสำนักงานอัยการสูงสุด (OAG) อย่างใกล้ชิด เพื่อรวบรวมข่าวกรองและหลักฐานเกี่ยวกับการโจมตี รวมถึงมีรายงานว่าได้มีการวางแผนโจมตีดังกล่าวใกล้ชายแดนไทย–มาเลเซีย

เจ้าหน้าที่ตำรวจชุดสืบสวนนำภาพผู้ต้องสงสัยจากกล้องวงจรปิดจากจุดเกิดเหตุไปเปรียบเทียบข้อมูลกับกล้องวงจรปิดบริเวณสถานีขนส่งผู้โดยสารกรุงเทพ (จตุจักร)และพบผู้ต้องสงสัย 4 คน เดินทางไปยังภาคใต้เมื่อช่วงเย็นของวันที่ 1 สิงหาคมและพบว่าผู้ก่อเหตุเดินทางมายังกรุงเทพด้วยรถทัวร์มาในช่วงเช้ามืดของวันเดียวกัน

เมื่อวันที่ 5 สิงหาคม ตำรวจไทยได้เผยแพร่รายงานเกี่ยวกับเหตุโจมตี การโจมตีนี้จัดทำโดยกลุ่มคน 15 คน ซึ่งพยานหลักฐานได้มาจากการสอบถามผู้ต้องสงสัย 2 คนที่ถูกจับกุมเมื่อวันที่ 2 สิงหาคม ขณะที่มีการสอบสวน เจ้าหน้าที่ตำรวจได้ตรวจสอบสถานที่ระเบิดและได้รวบรวมหลักฐานกล้องวงจรปิด รวมถึงตัวอย่างลายนิ้วมือและดีเอ็นเอจากสถานที่ดังกล่าว สำนักงานพิสูจน์หลักฐานตำรวจได้ตรวจสอบตัวอย่างและได้ขีดฆ่าประวัติอาชญากร เพื่อจำกัดการค้นหาผู้ต้องสงสัยอีก 13 คนให้แคบลง

เมื่อวันที่ 16 สิงหาคม ตำรวจไทย ซึ่งนำโดยศรีวราห์ รังสิพราหมณกุล ได้ออกหมายจับผู้ต้องสงสัยจำนวน 9 คน เจ้าหน้าที่ยังอ้างว่าผู้ต้องสงสัยบางคนอาจมีประวัติอาชญากรรม ขณะที่ผู้ต้องหาอีก 2 คนที่ถูกจับกุมเมื่อวันที่ 2 สิงหาคม ได้รับโทษจำคุกชั่วคราวตามคำสั่งศาล

เมื่อวันที่ 2 กันยายน ที่กองปราบปราม มีผู้ต้องสงสัยอีก 2 คนที่ถูกจับกุมจากจังหวัดนราธิวาส โดยผู้ต้องสงสัย 2 คนได้ปฏิเสธทุกข้อกล่าวหา ซึ่งผู้ต้องสงสัย 2 รายนี้ถูกกล่าวหาว่าส่งมอบอุปกรณ์ระเบิดให้กับมือระเบิดตามจุดต่าง ๆ เมื่อวันที่ 2 สิงหาคม และเจ้าหน้าที่ตำรวจนิติวิทยาศาสตร์ได้เก็บตัวอย่างดีเอ็นเอ รวมถึงลายนิ้วมือเพื่อตรวจเทียบกับตัวอย่างที่รวบรวมจากจุดเกิดเหตุ

ภายในวันที่ 4 กันยายน ศาลอาญาได้ออกหมายจับทั้งหมด 14 หมาย และได้จับกุมผู้ต้องสงสัยทั้งหมด 3 ราย

ปฏิกิริยา
---------

ประยุทธ์ จันทร์โอชา ซึ่งเป็นผู้นำเผด็จการทหาร ได้ตอบโต้การโจมตีครั้งนี้ด้วยการประณามผู้ที่วางแผนโจมตีและทำลายความสงบเรียบร้อยของประเทศ ขณะที่รองนายกรัฐมนตรี ประวิตร วงษ์สุวรรณ ได้บอกกับนักข่าวว่า กลุ่มผู้ก่อความไม่สงบได้เตรียมสร้างสถานการณ์ให้รัฐบาลอับอายในขณะที่ตัวเมืองเป็นเจ้าภาพการประชุมสุดยอดอาเซียน

ผู้บัญชาการตำรวจแห่งชาติ จักรทิพย์ ชัยจินดา เชื่อเช่นกันว่าเหตุจูงใจที่อยู่เบื้องหลังการโจมตีนี้เกี่ยวข้องกับการเมือง เนื่องจากประเทศไทยได้จัดการเลือกตั้งสมาชิกสภาผู้แทนราษฎรเป็นการทั่วไปครั้งแรกในเดือนมีนาคมนับตั้งแต่รัฐประหารในประเทศไทย พ.ศ. 2557 อย่างไรก็ตาม ฝ่ายค้านของรัฐบาลหลายคนเชื่อว่าการโจมตีครั้งนี้เป็นความรับผิดชอบของรัฐบาลเอง เพื่อเบี่ยงเบนความสนใจของสาธารณชนต่อภาพลักษณ์สาธารณะที่ย่ำแย่ของรัฐบาลในปัจจุบัน

การจับกุม, การคุมขัง และการดำเนินคดีอื่น ๆ
------------------------------------------

วันที่ 2 สิงหาคม เจ้าหน้าที่ตำรวจจังหวัดชุมพรได้จับกุมลูไอ แซแง อายุ 23 ปี และวิลดัน มาหะอายุ 29 ปี บนรถทัวร์ปรับอากาศ กรุงเทพ-นราธิวาส ที่แยกปฐมพร อำเภอเมืองชุมพร หลังจากตำรวจได้รับรายงานว่าผู้ต้องสงสัยในคดีลอบวางระเบิดสำนักงานตำรวจแห่งชาติหลบหนีมายังภาคใต้ โดยพบวัตถุที่มีลักษณะคล้ายระเบิดเวลาถูกใส่ในกระป๋องมันฝรั่งทอด และผู้ต้องสงสัยทั้ง 2 คน ถูกส่งตัวไปยังสำนักงานตำรวจแห่งชาติและทั้ง 2 คนถูกฝากขังที่เรือนจำชั่วคราวทุ่งสองห้อง ส่วนมูฮัมมัดอิลฮัม สะอิ อายุ 27 ปีและผู้ต้องสงสัยอีก 1 คนที่ช่วยประสานการโจมตีถูกจับกุมบริเวณด่านพรมแดนสุไหงโก-ลก จังหวัดนราธิวาสเมื่อวันที่ 2 กันยายน ต่อมาในวันที่ 6 พฤศจิกายน อัยการสำนักงานคดีอาญา 6 ได้ยื่นฟ้อง ลูไอ, วิลตันและมูฮัมมัดอิลฮัม 11 ข้อหา ซึ่งรวมถึงข้อหาร่วมกันพยายามฆ่าผู้อื่นโดยไตร่ตรองไว้ก่อน, ก่อการร้ายโดยใช้กำลังประทุษร้าย โดยมีความมุ่งหมายสร้างความปั่นป่วนโดยให้เกิดความหวาดกลัวในหมู่ประชาชนและครอบครองวัตถุระเบิด ต่อมาในวันที่ 1 เมษายน พ.ศ.2563 เจ้าหน้าที่ตำรวจได้จับกุมสุกรี ดือรามัน ที่อำเภอเทพา โดยรับสารภาพว่าเป็นคนนำระเบิดไปซ่อนในตุ๊กตาที่ร้านมินิโซ ในวันที่ 5 กรกฎาคมพ พ.ศ.2564 อัมรี มะมิง กับ คูไมดี รีจิ ถูกวิสามัญฆาตกรรม ที่บ้านชะเมาสามต้น อำเภอสายบุรีหลังจากการยิงปะทะกับกลุ่มผู้ก่อความไม่สงบ โดยอัมรีมีส่วนร่วมกับการวางระเบิดเพลิงที่ประตูน้ำ ห้างสยามสแควร์วัน และห้างสรรพสินค้าสยามพารากอน เมื่อวันที่ 3 กุมภาพันธ์ พ.ศ 2565 เจ้าหน้าที่บังคับใช้กฏหมายได้วิสามัญสมาชิกกลุ่มก่อความไม่สบ 3 คน รวมถึงศรัทธา อาแวซึ่งมีหมายจับในคดีวางระเบิดที่กรุงเทพมหานครเมื่อปีพ.ศ. 2562 ที่อำเภอจะนะ หลังจากการเจรจาล้มเหลวและยิงใส่เจ้าหน้าที่เพื่อฝ่าวงล้อม ส่วนสมาชิกอีกคนได้หลบหนีเข้าไปในมัสยิดและยอมมอบตัวหลังจากการปิดล้อมเป็นเวลา 9 ชั่วโมง ในวันที่ 5 กรกฎาคม พ.ศ 2565 เจ้าหน้าที่ได้วิสามัญมะยากี มะลาซิง อายุ 30 ปี ที่ตำบลคลองมะนิง อำเภอเมืองปัตตานี หลังจากใช้ปืนยิงเปิดทางเพื่อหลบหนี โดยมะยากีมีหมายจับ 5 หมายรวมถึงการวางระเบิดที่กรุงเทพมหานครเมื่อปีพ.ศ. 2562

เมื่อวันที่ 3 กรกฎาคม พ.ศ. 2566 ศาลอาญา พิพากษาจำคุกตลอดชีวิตลูไอ แซแงและวิลดัน มะหา ในความผิดฐานก่อการร้าย, ใช้วัตถุระเบิดที่นายทะเบียนไม่สามารถออกใบอนุญาต, พยายามฆ่าผู้อื่นโดยไตร่ตรองไว้ก่อนและซ่องโจร แต่ให้การเป็นประโยชน์แก่การพิจารณาคดีจึงลดโทษเหลือจำคุก 39 ปี 16 เดือน ส่วนมูฮัมหมัดอิลฮัม สะอิ ศาลรับฟังข้อเท็จจริงว่า สะอิร่วมเป็นตัวการในการกระทำความผิดโดยร่วมประชุมเพื่อวางแผนกับลูไอ, วิลตันและพวก ที่ประเทศมาเลเซียและจัดหาวัตถุระเบิด ศาลพิพากษาจำคุก 164 ปี 72 เดือน 240 วัน แต่เมื่อรวมโทษทุกกระทงแล้ว โทษจำคุกต้องไม่เกิน 50 ปี จึงพิพากษาจำคุก 50 ปีและริบของกลาง กิจจา อาลีอิสเฮาะ ทนายความได้กล่าวว่าจะศึกษาคำวินิจัยของศาลเพื่อยื่นอุทธรณ์คดีต่อไป

ดูเพิ่ม
-------

* เหตุระเบิดในกรุงเทพมหานคร พ.ศ. 2549
* เหตุระเบิดในกรุงเทพมหานคร พ.ศ. 2555
* เหตุระเบิดในกรุงเทพมหานคร พ.ศ. 2558

อ้างอิง
-------

1. ↑  อัยการสั่งฟ้องแล้ว! 11 ข้อหา 3 ผู้ต้องหาวางบึ้มหน้า สตช.-สำนักงานปลัดกลาโหม
2. 1 2 3 4  "นายกฯ สั่งสอบสวนเหตุคล้ายระเบิดหลายจุดใน กทม" (ภาษาอังกฤษแบบบริติช). 2019-08-02. สืบค้นเมื่อ 2019-10-10.
3. ↑  ข้อสังเกตทางกฎหมายต่อกรณีการจับกุมควบคุมตัว 2 ผู้ต้องสงสัย ลอบวางระเบิดในเขตกรุงเทพมหานคร
4. ↑  ระเบิด กทม. : รัฐบาลระบุควบคุมตัวผู้ต้องสงสัยแล้ว 9 คน ผู้ก่อเหตุมาจากชายแดนใต้
5. 1 2 3 4  Ellis-Petersen, Hannah (2019-08-02). "Small bombs explode in Bangkok during Asean summit". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2019-10-09.
6. 1 2 3  Limited, Bangkok Post Public Company. "Bangkok rocked by bomb blitz". *bangkokpost.com*. สืบค้นเมื่อ 2019-10-10.
7. ↑  Thaiger, The (2019-08-03). "[อัปเดต] สรุปเหตุการณ์ระเบิดกรุงเทพ รายงานผู้บาดเจ็บ". *The Thaiger*. คลังข้อมูลเก่าเก็บจากแหล่งเดิมเมื่อ 2020-08-12. สืบค้นเมื่อ 2019-10-10.
8. ↑  เผยภาพหนุ่มต้องสงสัย ซุกระเบิดใส่ตุ๊กตาในห้างดัง
9. 1 2  "EOD กู้แล้ว! ระเบิดลูกที่ 4 หน้า 'กองทัพไทย' ยังปิดการจราจรเข้าศูนย์ราชการฯ". *naewna.com*. สืบค้นเมื่อ 2019-10-14.
10. 1 2 3  "ลำดับเหตุการณ์ระเบิดกรุงเทพฯ 1-2 ส.ค. 2562 ศูนย์เอราวัณสรุปบาดเจ็บ 4 คน | ประชาไท Prachatai.com". *prachatai.com*. สืบค้นเมื่อ 2019-10-14.
11. 1 2  "ป่วนกรุงระเบิดหลายจุดศูนย์ราชการ - บีทีเอส". *komchadluek.net*. 2019-08-02. สืบค้นเมื่อ 2019-10-14.
12. ↑  matichon (2019-08-02). "บึ้ม BTS ช่องนนทรี-ตึกมหานคร หลังระเบิด 'บอลแบริ่ง'กระจายเกลื่อน เจ็บ2-วินหูอื้อ". *มติชนออนไลน์*. สืบค้นเมื่อ 2019-10-14.
13. ↑  Ellis-Petersen, Hannah (2019-08-02). "Small bombs explode in Bangkok during Asean summit". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2019-08-03.
14. ↑  "Bombs hit Bangkok during major security meeting". *Reuters* (ภาษาอังกฤษ). 2019-08-02. สืบค้นเมื่อ 2019-10-20.
15. 1 2  Limited, Bangkok Post Public Company. "CSD ordered to take lead in capital bomb blitz investigation". *bangkokpost.com*. สืบค้นเมื่อ 2019-10-20.
16. ↑  อาชญากรรม | ผ่าเหตุ บึ้ม!ป่วนกรุง10 จุด หลักฐานชี้‘ไฟใต้ลาม’ บิ๊กแป๊ะคุมคดีเอง
17. ↑  พยานหลักฐานมัด บึมป่วนกทม. "บิ๊กแป๊ะ" มั่นใจเดินหน้าต่อได้
18. 1 2  matichon (2019-08-05). "ชง'บิ๊กตู่'แถลงคดี'ระเบิดป่วนเมือง'พรุ่งนี้ ทีมสอบสวนรู้ '15 มือ'บึ้ม!พักหน้ารามฯ-ธัญบุรี". *มติชนออนไลน์*. สืบค้นเมื่อ 2019-10-21.
19. 1 2  ""ศรีวราห์" ตรวจสำนวนคดีบึ้มป่วนกรุง ปัดตอบคุม 18 ผู้ต้องสงสัย". *Thai PBS*. 2019-08-16. สืบค้นเมื่อ 2019-10-22.
20. 1 2 3 4 5  "ตำรวจจับผู้ต้องหาร่วมก่อเหตุวางระเบิดในกทม". *Thai PBS*. 2019-09-02. สืบค้นเมื่อ 2019-10-22.
21. 1 2  Limited, Bangkok Post Public Company. "Police reveal little about bombing motivation". *bangkokpost.com*. สืบค้นเมื่อ 2019-10-22.
22. 1 2  "Bangkok hit by six bomb blasts at different locations". *The Independent* (ภาษาอังกฤษ). 2019-08-02. สืบค้นเมื่อ 2019-10-20.
23. ↑  "Thai Police Suspect Southern Insurgents in Bangkok Bombings". *Voice of America* (ภาษาอังกฤษ). สืบค้นเมื่อ 2019-10-22.
24. ↑  "Bangkok bombings may be linked to politics: police". *Reuters* (ภาษาอังกฤษ). 2019-08-08. สืบค้นเมื่อ 2019-10-22.
25. ↑  matichon (2019-08-04). "รายงาน : วิพากษ์ระเบิดกทม.ปี'62 หน้าเดิม-โยงการเมือง?". *มติชนออนไลน์*. สืบค้นเมื่อ 2019-10-22.
26. ↑  เปิดภาพวินาทีรวบ 2 ผู้ต้องสงสัยบึ้มกรุง ขณะนั่งรถทัวร์หลบหนีลงใต้!
27. ↑  ส่ง 2 มือวางระเบิดป่วนกรุง ไปฝากขังที่เรือนจำชั่วคราว ทุ่งสองห้อง
28. ↑  ระเบิด กทม. : ทนายเผย 3 จำเลยคดีระเบิดป่วนกรุง "เริ่มรับสภาพได้" ในเรือนจำชั่วคราว มทบ.11
29. ↑  บุกจับ "สุกรี ดือรามัน" มือวางระเบิดกรุงเทพฯ เมื่อปี 62 เจ้าตัวสารภาพถูกแจ้ง 5 ข้อหา
30. ↑  อัพเดทสถานะ 21 หมายจับบึ้มกรุง หลังวิสามัญฯล่าสุด 1 ราย
31. ↑  เจาะประวัติ 2 ผู้ต้องหาถูกวิสามัญฯ พบเป็น "ทีมบึ้ม กทม.-ปล้นทองนาทวี"
32. ↑  อีกศพวิสามัญฯ สายบุรี "อัมรี มะมิง" มือบึ้มกรุง
33. ↑  เปิดประวัติ 3 ศพถูกวิสามัญฯ อยู่ในบัญชีเฝ้าระวัง หมายจับอื้อ
34. ↑  สิ้นสุดการปิดล้อม! จับผู้ก่อเหตุไม่สงบ รายที่ 4 ได้ สภาพอิดโรย เจ็บหนัก
35. ↑  ปิดล้อม 2 จุด! วิสามัญฯผู้ต้องหาคดีความมั่นคงที่คลองมานิง ปัตตานี
36. ↑  ศาลอาญา สั่งจำคุกตลอดชีวิต 3 โจ๋ชายแดนใต้ ลอบวางระเบิดป่วนกรุงหลายจุด
37. ↑  พิพากษาคุก 39-50 ปี! สามจำเลยบึ้มป่วนกรุงปี 62

| * ด
* ค
* ก
การก่อการร้ายในประเทศไทย |
| --- |
| 
* กรุงเทพ (พ.ศ. 2515)
* กรุงเทพ (พ.ศ. 2542)
* ราชบุรี (พ.ศ. 2543)
* สงขลา (พ.ศ. 2548)
* กรุงเทพ (พ.ศ. 2549)
* หาดใหญ่ (พ.ศ. 2549)
* ภาคใต้ (พ.ศ. 2550)
* สงขลา (พ.ศ. 2550)
* นราธิวาส (พ.ศ. 2552)
* เขตวัฒนา (พ.ศ. 2555)
* ภาคใต้ (พ.ศ. 2555)
* กรุงเทพ (พ.ศ. 2558)
* ประเทศไทย (พ.ศ. 2559)
* ยะลา (พ.ศ. 2562)
* กรุงเทพ (พ.ศ. 2562)

 |